CELEX: 32016R0973
Language: lv
Date: 2016-06-17 00:00:00
Title: Komisijas Īstenošanas regula (ES) 2016/973 (2016. gada 17. jūnijs) par atļauju izmantot cinka bislizinātu kā barības piedevu visu sugu dzīvniekiem (Dokuments attiecas uz EEZ)

18.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 161/21
            
         KOMISIJAS ĪSTENOŠANAS REGULA (ES) 2016/973
   (2016. gada 17. jūnijs)
   par atļauju izmantot cinka bislizinātu kā barības piedevu visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju lietot L-lizināta HCl cinka helātu, kam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Minētais pieteikums attiecas uz atļauju lietot L-lizināta HCl cinka helātu kā barības piedevu visu sugu dzīvniekiem, paredzot to klasificēt piedevu kategorijā “uzturfizioloģiskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk “Iestāde”) 2015. gada 20. oktobra atzinumā secināja (2), ka, ievērojot ierosinātos lietošanas nosacījumus, L-lizināta HCl cinka helātam nav nelabvēlīgas ietekmes uz dzīvnieku vai patērētāju veselību un ka, ievērojot pienācīgus aizsardzības pasākumus, lietotāju drošībai draudi neradīsies.
            
         
               (5)
            
            
               Attiecībā uz ietekmi uz vidi, jo īpaši cinka drenāžu un noteci uz virszemes ūdeņiem, Iestāde 2014. gada 8. aprīļa (3) atzinumā ieteica ievērojami samazināt maksimālo cinka saturu vairāku mērķsugu kompleksajā barībā. Tomēr, lai izvairītos no tā, ka īpašos dzīvnieku dzīves posmos netiek nodrošinātas to fizioloģiskās vajadzības, vai novērstu jebkādu citu negatīvu ietekmi uz dzīvnieku veselību, Iestādes ieteikto cinka satura samazināšanu nevajadzētu ieviest vienā piegājienā. Lai panāktu turpmākus samazinājumus, barības apritē iesaistītie uzņēmēji un pētniecības iestādes būtu jāmudina vākt jaunus zinātniskos datus par dažādu dzīvnieku sugu fizioloģiskajām vajadzībām.
            
         
               (6)
            
            
               Iestāde arī secināja, ka L-lizināta HCl cinka helātu var uzskatīt par vērtīgu cinka avotu visām dzīvnieku sugām un ieteica nosaukt šo vielu par cinka bislizinātu. Iestāde neuzskata, ka pēc piedevas laišanas tirgū būtu nepieciešamas īpašas uzraudzības prasības. Tā arī pārbaudīja ziņojumu par barībā lietotās barības piedevas analīzes metodi, ko iesniegusi Kopienas references laboratorija, kas izveidota saskaņā ar Regulas (EK) Nr. 1831/2003 21. pantu. Cinka bislizināta novērtējums liecina, ka atļaujas piešķiršanas nosacījumi, kurus paredz Regulas (EK) Nr. 1831/2003 5. pants, ir izpildīti. Tādēļ šo vielu būtu jāļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto vielu, kas ietilpst barības piedevu kategorijā “uzturfizioloģiskās piedevas” un funkcionālajā grupā “mikroelementu maisījumi”, ir atļauts izmantot kā barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 17. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  EFSA Journal 2015; 13(11):4267.
   
      (3)  EFSA Journal 2014; 12(5):3668.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās barības ar mitruma saturu 12 % elementa (Zn) saturs mg/kg
               
            
                  
                     Uzturfizioloģisko piedevu kategorija. Funkcionālā grupa: mikroelementu maisījumi
                  
               
            
                  3b613
               
               
                  —
               
               
                  Cinka bislizināts
               
               
                  
                     Piedevas raksturojums
                  
                  Pulveris vai granulas ar minimālo cinka saturu 13,5 % un minimālo lizīna saturu 85,0 %
                  Cinks bislizināta HCl cinka helāta formā: vismaz 85 %.
                  
                     Aktīvās vielas raksturojums
                  
                  Bislizināta HCl cinka helāts
                  Ķīmiskā formula:
                  Zn(C6H13N2O2)2 × 2HCl × 2H2O
                  
                     CAS numurs: 23333-98-4
                  
                     Analīzes metodes
                      (1)
                  
                  Kopējā lizīna daudzuma kvantitatīvai noteikšanai piedevā un premiksos:
                  
                              —
                           
                           
                              jonu apmaiņas hromatogrāfijas metode ar pēckolonnas derivatizāciju un fotometrisko detektēšanu (IEC-UV), vai
                           
                        
                              —
                           
                           
                              VDLUFA 4.11.6 vai EN ISO 17180.
                           
                        Kopējā cinka daudzuma kvantitatīvai noteikšanai piedevā un premiksos:
                  
                              —
                           
                           
                              induktīvi saistītas plazmas atomemisijas spektrometrija (ICP-AES) – EN 15510 vai
                           
                        
                              —
                           
                           
                              induktīvi saistītas plazmas atomemisijas spektrometrija pēc augstspiediena mineralizācijas (ICP-AES) – EN 15621.
                           
                        Kopējā cinka kvantitatīvai noteikšanai barības sastāvdaļās un kombinētajā barībā:
                  
                              —
                           
                           
                              induktīvi saistītas plazmas atomemisijas spektrometrija (ICP-AES) – EN 15510 vai
                           
                        
                              —
                           
                           
                              induktīvi saistītas plazmas atomemisijas spektrometrija pēc augstspiediena mineralizācijas (ICP-AES) – EN 15621, vai
                           
                        
                              —
                           
                           
                              atomabsorbcijas spektrometrija (AAS) – Komisijas Regula (EK) Nr. 152/2009 (2).
                           
                        
               
                  Visu sugu dzīvnieki
               
               
                  —
               
               
                  —
               
               
                  Suņiem un kaķiem: 200 (kopā)
                  Lašu dzimtas zivīm un piena aizstājējbarībā teļiem: 180 (kopā)
                  Sivēniem, cūkām, trušiem un visām zivju sugām, izņemot lašu dzimtas zivis: 150 (kopā)
                  Citām sugām un kategorijām: 120 (kopā)
               
               
                  
                              1.
                           
                           
                              Piedevu iekļauj barībā premiksa veidā.
                           
                        
                              2.
                           
                           
                              Cinka bislizinātu drīkst laist tirgū un lietot par piedevu preparāta veidā.
                           
                        
                              3.
                           
                           
                              Barības apritē iesaistītais uzņēmējs piedevu un premiksu lietotājiem nodrošina darba procedūras un attiecīgus organizatoriskos pasākumus, lai mazinātu potenciālos riskus ieelpojot, saskarē ar ādu vai acīm. Ja riskus ar šīm procedūrām un pasākumiem nevar samazināt līdz pieņemamam līmenim, ar piedevu un premiksiem rīkojas, izmantojot piemērotus individuālos aizsardzības līdzekļus.
                           
                        
               
                  2026. gada 8. jūlijs
               
            
         (1)  Sīkāka informācija par analīzes metodēm atrodama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.
      
         (2)  Komisijas 2009. gada 27. janvāra Regula (EK) Nr. 152/2009, ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.)